nibzard/narodne-novine-full-text-markdown huggingface dataset:
## Rješenje Ustavnog suda Republike Hrvatske broj U-III-534/1999 od 25. listopada 1999.

### NN 117/1999 (9.11.1999.), Rješenje Ustavnog suda Republike Hrvatske broj U-III-534/1999 od 25. listopada 1999.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda Jurice Malčića kao predsjednika Vijeća te sudaca Mladena Žuvele i
mr. Vojislava Kučekovića, kao članova Vijeća, u postupku povodom ustavne
tužbe V. H. iz K., zastupanog po punomoćnici R. D. D., odvjetnici iz K.,
na sjednici Vijeća održanoj dana 25. listopada 1999. godine, jednoglasno
je donio

## **RJEŠENJE**

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

Podnositelj je podnio ustavnu tužbu povodom rješenja Općinskog suda
u K., broj: O-1314/98-13 od 7. svibnja 1999. godine, u ostavinskom predmetu.

Citirano rješenje o nasljeđivanju postalo je pravomoćno isti dan, dakle,
7. svibnja 1999. godine, budući da su se nasljednici odrekli prava na žalbu.

Podnositelj ustavne tužbe ističe kako je upravo činjenica pravomoćnosti
rješenja, prije nego je kao stranka upoznat sa izrekom rješenja, dovela
do povrede ustavnog načela izražena člankom 19. Ustava Republike Hrvatske.
Stoga predlaže da Ustavni sud ukine osporeno rješenje odnosno odluku da
je rješenje danom 7. svibnja 1999. godine postalo pravomoćno i vrati predmet
na ponovni postupak.

Ustavna tužba nije dopuštena.

Člankom 59. Ustavnog zakona o Ustavnom sudu Republike Hrvatske ("Narodne
novine", broj 99/99, u nastavku: Ustavni zakon) propisano je da svaka fizička
i pravna osoba može podnijeti Ustavnom sudu ustavnu tužbu ako smatra da
joj je odlukom sudbene, upravne vlasti, ili drugih tijela koja imaju javne
ovlasti, povrijeđeno jedno od njenih Ustavom utvrđenih sloboda i prava
čovjeka i građanina.

Stavkom 2. citiranog članka propisano je da ako je zbog povrede ustavnih
prava dopušten drugi pravni put, ustavna tužba može se podnijeti tek nakon
što je taj pravni put iscrpljen.

Podnošenje ustavne tužbe povodom rješenja Općinskog suda u K., broj:
O-1314/98-13 od 7. svibnja 1999. godine u konkretnom slučaju nije dopušteno,
jer nije ispunjena jedna od pretpostavki za podnošenje ustavne tužbe, a
to je iscrpljenost dopuštenog pravnog puta.

Povodom osporenog rješenja podnositelj je mogao podnijeti žalbu, ali
se je tog prava odrekao i time je izgubio pravo na izjavljivanje žalbe
pred Županijskim sudom, kao i pravo na podnošenje ustavne tužbe. Naime,
nije dopušteno "preskakanje" pravnih sredstava.

Slijedom navedenog, temeljem odredbe članka 68. Ustavnog zakona o Ustavnom
sudu Republike Hrvatske, riješeno je kao u izreci.

Odluka o objavi ovog rješenja temelji se na odredbi članka 28. Ustavnog
zakona.

Broj: U-III-534/1999
Zagreb, 25. listopada 1999.

USTAVNI SUD REPUBLIKE HRVATSKE

Predsjednik Vijeća
**Jurica Malčić,** v. r.

Rješenje, NN 117/1999-1897
## Indeks cijena na malo u Republici Hrvatskoj u listopadu 1999. godine

### NN 117/1999 (9.11.1999.), Indeks cijena na malo u Republici Hrvatskoj u listopadu 1999. godine

# **OBJAVE**

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U LISTOPADU 1999. GODINE**

Indeks cijena na malo u Republici Hrvatskoj u listopadu 1999. godine
u odnosu na rujan 1999. godine iznosi: **100,4**

Klasa: 957-04/99-01/78
Urbroj: 555-05-04-99-78
Zagreb, 5. studenoga 1999.

Ravnatelj
**mr. sc. Ivan Rusan,** v. r.

Ostalo, NN 117/1999-1899
## Stopa rasta proizvođačkih cijena industrijskih proizvoda u listopadu 1999. godine

### NN 117/1999 (9.11.1999.), Stopa rasta proizvođačkih cijena industrijskih proizvoda u listopadu 1999. godine

# OBJAVE

Na temelju članka 9. Zakona o porezu na dobit ("Narodne novine", broj
35/95), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U LISTOPADU 1999. GODINE**

Stopa rasta proizvođačkih cijena industrijskih proizvoda u listopadu
1999. godine u odnosu na rujan 1999. godine iznosi: **0,4**

Klasa: 957-04/99-01/77
Urbroj: 555-05-04-99-77
Zagreb, 5. studenoga 1999.

Ravnatelj
**mr. sc. Ivan Rusan,** v. r.

Ostalo, NN 117/1999-1900
## Ispravak Carinskog zakona

### NN 117/1999 (9.11.1999.), Ispravak Carinskog zakona

# OBJAVE

Nakon izvršenog uspoređivanja s izvornim tekstom utvrđena je pogreška
u Carinskom zakonu koji je objavljen u "Narodnim novinama" broj
78 od 23. srpnja 1999. te se daje

## **ISPRAVAK**

### **CARINSKOG ZAKONA**

U članku 187. stavku 1. točki 12) riječi: "pod uvjetom da ju je
u inozemstvu rabio najmanje 12 mjeseci" treba brisati.

**NAPOMENA:** Izvršena je ispravka u NN broj 78 od 1999. godine.

Klasa: 413-01/98-02/04
Zagreb, 8. studenoga 1999.

Tajnik
Zastupničkog doma
Hrvatskoga državnog sabora
**Krešimir Alerić, dipl. iur.,** v. r.

Ostalo, NN 117/1999-1901
## Ispravak Rješenja Ustavnog suda Republike Hrvatske, broj: U-I-40/1994, U-I-54/1994, U-I-102/1994, U-I-850/1994, U-I-268/1995, U-I-392/1995, U-I-115/1996, U-I-68/1999, U-I-314/1999, U-I-330/1999 od 3.

### NN 117/1999 (9.11.1999.), Ispravak Rješenja Ustavnog suda Republike Hrvatske, broj: U-I-40/1994, U-I-54/1994, U-I-102/1994, U-I-850/1994, U-I-268/1995, U-I-392/1995, U-I-115/1996, U-I-68/1999, U-I-314/1999, U-I-330/1999 od 3.

# OBJAVE

U "Narodnim novinama", broj 105/99 objavljeno je Rješenje Ustavnog suda
Republike Hrvatske, broj: U-I-40/1994, U-I-54/1994, U-I-102/1994, U-I-850/1994,
U-I-268/1995, U-I-392/1995, U-I-115/1996, U-I-68/1999, U-I-314/1999, U-I-330/1999
od 22. rujna 1999. godine u kojem su ustanovljene pogreške, pa se daje

## **ISPRAVAK**

### **RJEŠENJA USTAVNOG SUDA REPUBLIKE HRVATSKE BROJ: U-I-40/1994, U-I-54/1994, U-I-102/1994, U-I-850/1994, U-I-268/1995, U-I-392/1995, U-I-115/1996, U-I-68/1999, U-I-314/1999, U-I-330/1999**

U obrazloženju pod 1. u 3. stavku, 7. retku umjesto riječi "primjena"
treba stajati riječ "primjene"; pod 3. u 5. stavku, 18. retku iza riječi
"trostrukog" treba stajati riječ "iznosa"; a u 17. stavku, 5. retku umjesto
riječi "obračunava" treba stajati riječ "obračuna".

Na kraju teksta Rješenja umjesto "Predsjednik Jadranko Crnić, v. r."
treba stajati "Dopredsjednik Jurica Malčić, v. r.".

**NAPOMENA:** Izvršena je ispravka u NN broj 105 od 1999. godine.

Broj: Su-15/1999-92
Zagreb, 3. studenoga 1999.

Glavni tajnik
**Josip Bedrač,** v. r.

Ostalo, NN 117/1999-1902
## Rješenje o razrješenju člana Upravnog vijeća Kliničkog bolničkog centra Rijeka

### NN 118/1999 (12.11.1999.), Rješenje o razrješenju člana Upravnog vijeća Kliničkog bolničkog centra Rijeka

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
49. stavka 4. Zakona o zdravstvenoj zaštiti (»Narodne
novine«, broj 1/97), Vlada Republike Hrvatske je na sjednici
održanoj 8. studenoga 1999. godine donijela

## RJEŠENJE

### O RAZRJEŠENJU ČLANA UPRAVNOG VIJEĆA KLINIČKOG BOLNIČKOG CENTRA RIJEKA

Razrješuje se DARIO VUKIĆ dužnosti člana
Upravnog vijeća Kliničkog bolničkog centra
Rijeka.

Klasa: 080-02/99-02/65
Urbroj: 50304/2-99-17
Zagreb, 8. studenoga 1999.

Predsjednik
**mr. Zlatko Mateša,** v. r.

Rješenje, NN 118/1999-1903
## Rješenje o imenovanju člana Upravnog vijeća Kliničkog bolničkog centra Rijeka

### NN 118/1999 (12.11.1999.), Rješenje o imenovanju člana Upravnog vijeća Kliničkog bolničkog centra Rijeka

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
49. stavka 4. Zakona o zdravstvenoj zaštiti (»Narodne
novine«, broj 1/97), Vlada Republike Hrvatske je na sjednici
održanoj 8. studenoga 1999. godine donijela

## RJEŠENJE

### O IMENOVANJU ČLANA UPRAVNOG VIJEĆA KLINIČKOG BOLNIČKOG CENTRA RIJEKA

Imenuje se DRAGUTIN TOMLJANOVIĆ članom Upravnog vijeća
Kliničkog bolničkog centra Rijeka.

Klasa: 080-02/99-01/91
Urbroj: 50304/2-99-17
Zagreb, 8. studenoga 1999.

Predsjednik
**mr. Zlatko Mateša,** v. r.

Rješenje, NN 118/1999-1904
## Rješenje o razrješenju dijela članova Upravnog vijeća Kliničke bolnice "Sestre milosrdnice", Zagreb

### NN 118/1999 (12.11.1999.), Rješenje o razrješenju dijela članova Upravnog vijeća Kliničke bolnice "Sestre milosrdnice", Zagreb

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
49. stavka 4. Zakona o zdravstvenoj zaštiti (»Narodne
novine«, broj 1/97), Vlada Republike Hrvatske je na sjednici
održanoj 8. studenoga 1999. godine donijela

## RJEŠENJE

### O RAZRJEŠENJU DIJELA ČLANOVA UPRAVNOG VIJEĆA KLINIČKE BOLNICE »SESTRE MILOSRDNICE«, ZAGREB

Razrješuju se dužnosti članovi Upravnog vijeća
Kliničke bolnice »Sestre milosrdnice«, Zagreb:

- dr. FRANJO GREGURIĆ

- LUKA BEBIĆ.

Klasa: 080-02/99-02/65
Urbroj: 50304/2-99-18
Zagreb, 8. studenoga 1999.

Predsjednik
**mr. Zlatko Mateša,** v. r.

Rješenje, NN 118/1999-1905
## Rješenje o imenovanju dijela članova Upravnog vijeća Kliničke bolnice "Sestre milosrdnice", Zagreb

### NN 118/1999 (12.11.1999.), Rješenje o imenovanju dijela članova Upravnog vijeća Kliničke bolnice "Sestre milosrdnice", Zagreb

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
49. stavka 4. Zakona o zdravstvenoj zaštiti (»Narodne
novine«, broj 1/97), Vlada Republike Hrvatske je na sjednici
održanoj 8. studenoga 1999. godine donijela

## RJEŠENJE

### O IMENOVANJU DIJELA ČLANOVA UPRAVNOG VIJEĆA KLINIČKE BOLNICE »SESTRE MILOSRDNICE«, ZAGREB

Za članove Upravnog vijeća Kliničke bolnice
»Sestre milosrdnice«, Zagreb, imenuju se:

- akademik prof. dr. IVO PADOVAN

- VOLGA MILIČIĆ.

Klasa: 080-02/99-01/91
Urbroj: 50304/2-99-18
Zagreb, 8. studenoga 1999.

Predsjednik
**mr. Zlatko Mateša,** v. r.

Rješenje, NN 118/1999-1906
## Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih papkara, te proizvoda od navedenih životinja kao i životinjske hrane i stelje podrijetlom iz Turske

### NN 118/1999 (12.11.1999.), Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih papkara, te proizvoda od navedenih životinja kao i životinjske hrane i stelje podrijetlom iz Turske

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točka 18. Zakona
o veterinarstvu (»Narodne novine«, broj 70/90), ministar
poljoprivrede i šumarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE DOMAĆIH I DIVLJIH PAPKARA, TE PROIZVODA OD NAVEDENIH ŽIVOTINJA KAO I ŽIVOTINJSKE HRANE I STELJE PODRIJETLOM IZ TURSKE

I.

Zabranjuje se uvoz u Republiku Hrvatsku i provoz preko područja
Republike Hrvatske:

a) domaćih i divljih papkara;

b) proizvoda podrijetlom od papkara;

c) životinjske hrane, stelje i bilja;

iz Turske, radi sprečavanja unošenja u Republiku Hrvatsku
zarazne bolesti slinavke i šapa.

II.

Zabrane navedene u točki I. ove Naredbe ne primjenjuju
se na pošiljke:

a) toplinski obrađenih konzervi od mesa;

b) sirovih koža soljenih morskom soli i obrađenih kalciniranom
sodom, ako su tako obrađene kože bile skladištene
najmanje 30 dana prije utovarivanja i ako u mjestu podrijetla
kože i 40 km unaokolo nije bilo slinavke i šapa u posljednjih
šest mjeseci;

c) toplinski obrađenog masnog tkiva;

d) vune prane u alkalnoj vodenoj otopini pri pH vrijednosti 10,
uz dodatak natrijeva karbonata (Na2CO3) u količini od 1,5
do 2 g na litru i sušene u zračnoj struji pri temperaturi
800C;

e) mlijeka i proizvoda od mlijeka koji su bili prethodno podvrgnuti
toplinskoj obradi od 71,10C kroz 15 sec.

f) životinjske hrane, stelje i bilja ako ih prati veterinarska
potvrda:

- da je roba podrijetlom iz mjesta u kojem kao i 40 km unaokolo,
nije u posljednjih šest mjeseci utvrđena zarazna bolest
slinavka i šap;

- da je vozilo prije utovara očišćeno i dezinficirano.

III.

Sva izdana rješenja o veterinarsko-zdravstvenim uvjetima
za uvoz i provoz pošiljki iz točke I. ove Naredbe
stavljaju se izvan snage.

IV.

Ova Naredba stupa na snagu danom objave u »Narodnim novinama«.

Klasa: 322-01/99-01/76
Urbroj: 525-01-99-01/RI
Zagreb, 4. studenoga 1999.

Ministar
poljoprivrede i šumarstva
**mr. sc. Ivan Ðurkić,** v. r.

Naredba, NN 118/1999-1908
## Pravilnik o dopuni Pravilnika o dobroj proizvođačkoj praksi

### NN 118/1999 (12.11.1999.), Pravilnik o dopuni Pravilnika o dobroj proizvođačkoj praksi

# MINISTARSTVO ZDRAVSTVA

Na temelju članka 26. stavka 7. Zakona o lijekovima i medicinskim
proizvodima (»Narodne novine« broj 124/97) ministar
zdravstva donosi

## PRAVILNIK

### O DOPUNI PRAVILNIKA O DOBROJ PROIZVOÐAČKOJ PRAKSI

Članak 1.

U Pravilniku o dobroj proizvođačkoj praksi (»Narodne
novine« broj 71/99) iza članka 29. dodaje se novi
članak 29a. koji glasi:

»Članak 29a.

Ministar zdravstva daje proizvodnu dozvolu nakon što se utvrdi
da su ispunjeni uvjeti propisani odredbama ovog pravilnika.

Ispunjenje uvjeta iz stavka 1. ovoga članka utvrđuje
očevidom Stručno povjerenstvo koje osniva i imenuje
ministar zdravstva ukoliko je zahtjev za izdavanje proizvodne
dozvole potpun.«

Članak 2.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/99-01/0052
Urbroj: 534-04-03-99-0001
Zagreb, 8. studenoga 1999.

Ministar
**prof. dr. sc. Željko Reiner,** v. r.

Pravilnik, NN 118/1999-1912
## Odluka o utvrđivanju interesa Republike Hrvatske za izgradnju Hrvatskoga doma u Hrvatskoj Dubici u k.o. Dubica

### NN 119/1999 (16.11.1999.), Odluka o utvrđivanju interesa Republike Hrvatske za izgradnju Hrvatskoga doma u Hrvatskoj Dubici u k.o. Dubica

# VLADA REPUBLIKE HRVATSKE

Na temelju članka 9. Zakona o izvlaštenju (»Narodne
novine«, br. 9/94 i 35/94), Vlada Republike Hrvatske je na
sjednici održanoj 11. studenoga 1999. godine donijela

## ODLUKU

### O UTVRÐIVANJU INTERESA REPUBLIKE HRVATSKE ZA IZGRADNJU HRVATSKOGA DOMA U HRVATSKOJ DUBICI, U k. o. DUBICA

I.

Izgradnja Hrvatskoga doma u Hrvatskoj Dubici na k.č. broj
309, upisanoj u z.k.ul. broj 1103, k.o. Dubica, vlasništvo
Soke Milešević iz Beograda, u interesu je Republike
Hrvatske.

II.

Interes Republike Hrvatske iz točke I. ove Odluke utvrđuje
se na temelju Plana izvlaštenja i lokacijske dozvole (klasa:
Up/I-350-05/98-01/02, urbroj: 2176-04/2-01/1-99-7), od 14. siječnja
1999. godine, izdane od strane Sisačko-moslavačke
županije, Ureda za prostorno uređenje, stambeno-komunalne
poslove, graditeljstvo i zaštitu okoliša, Ispostave
ureda u Novskoj, te grafičkog priloga izrađenog u mjerilu
1:1000, koji je sastavni dio lokacijske dozvole.

III.

Ova Odluka stupa na snagu danom objave u »Narodnim novinama«.

Klasa: 943-03/99-01/03
Urbroj: 5030109-99-2
Zagreb, 11. studenoga 1999.

Predsjednik
**mr. Zlatko Mateša,** v. r.

Odluka, NN 119/1999-1920
## Rješenje o imenovanju predsjednice i članova Upravnog odbora Središnjeg registra osiguranika

### NN 119/1999 (16.11.1999.), Rješenje o imenovanju predsjednice i članova Upravnog odbora Središnjeg registra osiguranika

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
7. Uredbe o osnivanju Središnjeg registra osiguranika (»Narodne
novine«, broj 101/99), Vlada Republike Hrvatske je na sjednici
održanoj 11. studenoga 1999. godine donijela

## RJEŠENJE

### O IMENOVANJU PREDSJEDNICE I ČLANOVA UPRAVNOG ODBORA SREDIŠNJEG REGISTRA OSIGURANIKA

1. Imenuje se mr. LIDIJA ZORIĆ predsjednicom Upravnog odbora
Središnjeg registra osiguranika.

2. Za članove Upravnog odbora Središnjeg registra
osiguranika, imenuju se:

- mr. VELIMIR ŠONJE

- IVAN KOVAČ

- mr. SANJA CRNKOVIĆ POZAIĆ

- MARIJAN PRUS

- mr. DAVOR MIKULIĆ

- MIHOVIL RISMONDO.

Klasa: 080-02/99-01/183
Urbroj: 50304/2-99-01
Zagreb, 11. studenoga 1999.

Potpredsjednik
**mr. Borislav Škegro,** v. r.

Rješenje, NN 119/1999-1921
## Rješenje o razrješenju voditelja i članova stručne skupine Povjerenstva za izradu nacrta zakona iz područja obveznog mirovinskog osiguranja na temelju individualne kapitalizirane štednje i područja do

### NN 119/1999 (16.11.1999.), Rješenje o razrješenju voditelja i članova stručne skupine Povjerenstva za izradu nacrta zakona iz područja obveznog mirovinskog osiguranja na temelju individualne kapitalizirane štednje i područja do

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98), Vlada Republike
Hrvatske je na sjednici održanoj 11. studenoga 1999. godine
donijela

## RJEŠENJE

### O RAZRJEŠENJU VODITELJA I ČLANOVA STRUČNE SKUPINE POVJERENSTVA ZA IZRADU NACRTA ZAKONA IZ PODRUČJA OBVEZNOG MIROVINSKOG OSIGURANJA NA TEMELJU INDIVIDUALNE KAPITALIZIRANE ŠTEDNJE I PODRUČJA DOBROVOLJNOG SUSTAVA MIROVINSKOG OSIGURANJA NA TEMELJU INDIVIDUALNE KAPITALIZIRANE ŠTEDNJE ZA STAROST

1. Razrješuje se mr. DAMIR OSTOVIĆ dužnosti voditelja
stručne skupine Povjerenstva za izradu nacrta zakona iz
područja obveznog mirovinskog osiguranja na temelju individualne
kapitalizirane štednje i područja dobrovoljnog sustava
mirovinskog osiguranja na temelju individualne kapitalizirane
štednje za starost.

2. Razrješuju se dužnosti članovi stručne
skupine Povjerenstva za izradu nacrta zakona iz područja
obveznog mirovinskog osiguranja na temelju individualne kapitalizirane
štednje i područja dobrovoljnog sustava mirovinskog
osiguranja na temelju individualne kapitalizirane štednje
za starost:

- mr. NIKO RAIČ

- MARIJAN PRUS

- mr. ZORAN ANUŠIĆ

- mr. SANJA CRNKOVIĆ POZAIĆ

- mr. DUBRAVKA JURLINA ALIBEGOVIĆ

- mr. SNJEŽANA PLEVKO

- ZORAN BARAC

- IVICA SMILJAN

- LJILJANA MARUŠIĆ.

Klasa: 080-02/99-02/103
Urbroj: 50304/2-99-01
Zagreb, 11. studenoga 1999.

Potpredsjednik
**mr. Borislav Škegro,** v. r.

Rješenje, NN 119/1999-1922
## Rješenje o razrješenju dijela članova stručne skupine Povjerenstva za izradu nacrta popratnih mirovinskih zakona

### NN 119/1999 (16.11.1999.), Rješenje o razrješenju dijela članova stručne skupine Povjerenstva za izradu nacrta popratnih mirovinskih zakona

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98), Vlada Republike
Hrvatske je na sjednici održanoj 11. studenoga 1999. godine
donijela

## RJEŠENJE

### O RAZRJEŠENJU DIJELA ČLANOVA STRUČNE SKUPINE POVJERENSTVA ZA IZRADU NACRTA POPRATNIH MIROVINSKIH ZAKONA

Razrješuju se dužnosti članovi stručne
skupine Povjerenstva za izradu nacrta popratnih mirovinskih zakona:

- NEVENKA BAGARIĆ

- RUŽICA TERZE

- ALEKSANDRA BIŠKUPEC ŠEVIĆ.

Klasa: 080-02/99-02/103
Urbroj: 50304/2-99-02
Zagreb, 11. studenoga 1999.

Potpredsjednik
**mr. Borislav Škegro,** v. r.

Rješenje, NN 119/1999-1923
## Rješenje o razrješenju člana Savjeta Povjerenstva za mirovinsku reformu

### NN 119/1999 (16.11.1999.), Rješenje o razrješenju člana Savjeta Povjerenstva za mirovinsku reformu

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98), Vlada Republike
Hrvatske je na sjednici održanoj 11. studenoga 1999. godine
donijela

## RJEŠENJE

### O RAZRJEŠENJU ČLANA SAVJETA POVJERENSTVA ZA MIROVINSKU REFORMU

Razrješuje se mr. DAMIR OSTOVIĆ dužnosti člana
Savjeta Povjerenstva za mirovinsku reformu.

Klasa: 080-02/99-02/103
Urbroj: 50304/2-99-03
Zagreb, 11. studenoga 1999.

Potpredsjednik
**mr. Borislav Škegro,** v. r.

Rješenje, NN 119/1999-1924
## Rješenje o imenovanju člana Upravnog odbora Direkcije za nadzor društava za osiguranje

### NN 119/1999 (16.11.1999.), Rješenje o imenovanju člana Upravnog odbora Direkcije za nadzor društava za osiguranje

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
58. stavka 1. Zakona o osiguranju (»Narodne novine«,
br. 46/97 - pročišćeni tekst i 116/99), Vlada
Republike Hrvatske je na sjednici održanoj 11. studenoga
1999. godine donijela

## RJEŠENJE

### O IMENOVANJU ČLANA UPRAVNOG ODBORA DIREKCIJE ZA NADZOR DRUŠTAVA ZA OSIGURANJE

Imenuje se ŠIMA LULIĆ članom Upravnog odbora
Direkcije za nadzor društava za osiguranje.

Klasa: 080-02/99-01/185
Urbroj: 50304/2-99-01
Zagreb, 11. studenoga 1999.

Potpredsjednik
**mr. Borislav Škegro,** v. r.

Rješenje, NN 119/1999-1925
## Naredba o izmjeni i dopuni Naredbe o načinu uplaćivanja prihoda proračuna i izvanproračunskih fondova te prihoda za financiranje drugih javnih potreba u 1999. godini

### NN 119/1999 (16.11.1999.), Naredba o izmjeni i dopuni Naredbe o načinu uplaćivanja prihoda proračuna i izvanproračunskih fondova te prihoda za financiranje drugih javnih potreba u 1999. godini

# MINISTARSTVO FINANCIJA

Na temelju članka 37. Zakona o platnom prometu u zemlji ("Narodne novine",
broj 27/93. i 23/99) ministar financija izdaje

## NAREDBU

### O IZMJENI I DOPUNI NAREDBE O NAČINU UPLAĆIVANJA PRIHODA PRORAČUNA I IZVANPRORAČUNSKIH FONDOVA TE PRIHODA ZA FINANCIRANJE DRUGIH JAVNIH POTREBA U 1999. GODINI

I.

U Naredbi o načinu uplaćivanja prihoda proračuna i izvanproračunskih
fondova te prihoda za financiranje drugih javnih potreba u 1999. godini
("Narodne novine" br. 164/98., 27/99. i 101/99.) u glavi II. VLASTITI PRIHODI
PRORAČUNA točka 1. PRIHODI DRŽAVNOG PRORAČUNA podtočka 1.2.3. iza brojčane
oznake vrste prihoda 1104 umjesto točke stavlja se zarez i dodaje brojčana
oznaka vrste prihoda:

- 1112 Poseban porez na luksuzne proizvode.

U istoj točki podtočka 1.2.7. Ostali prihodi Državnog proračuna iza
brojčane oznake vrste prihoda 7684 umjesto točke stavlja se zarez i dodaje
brojčana oznaka vrste prihoda:

- 7692 Troškovi postupka prisilne naplate koju provodi Porezna uprava.

U istoj točki iza podtočke 1.3. Carina i posebne uvozne pristojbe u
NAPOMENI iza četvrtog stavka dodaje se:

U "pozivu na broj odobrenja" za brojčane oznake vrste prihoda 5541 i
7056 pored modela "21" i "22" može se koristiti i model "29" u kojem se
iza brojčane oznake vrste prihoda upisuju još dva podatka koji svaki za
sebe imaju kontrolni broj i promjenljive su dužine.

II.

U Popisu žiroračuna proračuna županija i gradova/općina te brojčanih
oznaka gradova/općina po županijama i ispostavama Porezne uprave mijenjaju
se žiroračuni proračuna tako da glase:

XIII. ZADARSKA ŽUPANIJA
(sjedište u Zadru)

ISPOSTAVA POREZNE UPRAVE OBROVAC

35330-630-469                    OBROVAC                                                296

XVII. SPLITSKO-DALMATINSKA ŽUPANIJA
(sjedište u Splitu)

ISPOSTAVA POREZNE UPRAVE KAŠTELA

34405-630-752                   KAŠTELA                                                    181

34405-630-1008                 LEĆEVICA                                                  586

34405-630-976                   PRGOMET
589

III.

Ova Naredba stupa na snagu danom objave u "Narodnim novinama".

Klasa: 401-03/98-01/03
Urbroj: 513-07/99-4
Zagreb, 10. studenoga 1999.

Ministar financija
**mr. Borislav Škegro,** v. r.

Naredba, NN 119/1999-1926
## Naredba o povećanom odstrjelu lisica

### NN 119/1999 (16.11.1999.), Naredba o povećanom odstrjelu lisica

# MINISTARSTVO POLJOPRIVREDE I ŠUMARSTVA

Na temelju članka 41. stavka 5. Zakona o veterinarstvu
(»Narodne novine«, br. 70/97) radi suzbijanja i iskorjenjivanja
bjesnoće, ministar poljoprivrede i šumarstva donosi

## NAREDBU

### O POVEĆANOM ODSTRJELU LISICA

I

Radi suzbijanja i iskorjenjivanja bjesnoće određuje
se povećani odstrjel lisica na području cijele Republike
Hrvatske, osim na područjima otoka.

II

Odstrjel mogu obavljati osobe s položenim lovačkim
ispitom u skladu s odredbama članka 65. stavka 1., članka
66. i članka 67. stavka 1. i 2. Zakona o lovu (»Narodne
novine«, br. 10/94 i 29/99). Odstrijeljene lisice lovci će
dostavljati najbližoj ovlaštenoj veterinarskoj organizaciji
koja će lešine dostavljati u najbliži ovlašteni
laboratorij (Hrvatski veterinarski institut u Zagrebu i Veterinarske
zavode: Split, Rijeka, Križevci i Vinkovci) radi pretraživanja
na bjesnoću.

III

Ministarstvo poljoprivrede i šumarstva isplaćivat će
naknadu za svaku odstrijeljenu i dostavljenu lisicu u ovlašteni
laboratorij, preko ovlaštenih veterinarskih organizacija,
u visini od 100,00 kn. Iznos naknade u visini od 60,00 kn pripast
će lovcu koji je obavio odstrjel, a ovlaštene veterinarske
organizacije će za troškove dostave materijala u ovlašteni
laboratorij dobivati naknadu u visini od 40,00 kn.

Način isplate sredstava iz stavka 1. ove točke odredit
će se posebnim naputkom.

IV

Ova Naredba stupa na snagu danom objave u »Narodnim novinama«.

Klasa: 322-01/99-01/912
Urbroj: 525-06-99-01
Zagreb, 11. studenoga 1999.

Ministar
**mr. sc. Ivan Ðurkić,** v. r.

Naredba, NN 119/1999-1927
## Rješenje o razrješenju člana Komisije za zaštitu bilja Ministarstva poljoprivrede i šumarstva

### NN 119/1999 (16.11.1999.), Rješenje o razrješenju člana Komisije za zaštitu bilja Ministarstva poljoprivrede i šumarstva

# MINISTARSTVO POLJOPRIVREDE I ŠUMARSTVA

Na temelju članka 7. stavka 2. Zakona o zaštiti bilja
(»Narodne novine«, br. 10/94), ministar poljoprivrede
i šumarstva donosi

## RJEŠENJE

### O RAZRJEŠENJU ČLANA KOMISIJE ZA ZAŠTITU BILJA MINISTARSTVA POLJOPRIVREDE I ŠUMARSTVA

1. Razrješuje se dužnosti člana Komisije za zaštitu
bilja Ministarstva poljoprivrede i šumarstva Robert Smolec,
dipl. ing.

Ovo će se rješenje objaviti u »Narodnim novinama«.

Klasa: 011-02/99-01/117
Urbroj: 525-02-99-1
Zagreb, 9. studenoga 1999.

Ministar
**mr. sc. Ivan Ðurkić,** v. r.

Rješenje, NN 119/1999-1928
## Rješenje o imenovanju članova Komisije za zaštitu bilja Ministarstva poljoprivrede i šumarstva

### NN 119/1999 (16.11.1999.), Rješenje o imenovanju članova Komisije za zaštitu bilja Ministarstva poljoprivrede i šumarstva

# MINISTARSTVO POLJOPRIVREDE I ŠUMARSTVA

Na temelju članka 7. stavka 2. Zakona o zaštiti bilja
(»Narodne novine«, br. 10/94), ministar poljoprivrede
i šumarstva donosi

## RJEŠENJE

### O IMENOVANJU ČLANOVA KOMISIJE ZA ZAŠTITU BILJA MINISTARSTVA POLJOPRIVREDE I ŠUMARSTVA

1. Imenuje se Kruna Čermak-Horbec, dipl. ing. za člana
Komisije za zaštitu bilja Ministarstva poljoprivrede i šumarstva;

2. Imenuje se Dubravka Kunac, dipl. ing. za člana Komisije
za zaštitu bilja Ministarstva poljoprivrede i šumarstva.

Ovo će se rješenje objaviti u »Narodnim novinama«.

Klasa: 011-02/99-01/118
Urbroj: 525-02-99-1
Zagreb, 9. studenoga 1999.

Ministar
**mr. sc. Ivan Ðurkić,** v. r.

Rješenje, NN 119/1999-1929
## Ispravak Pravilnika o izmjenama i dopunama Pravilnika o porezu na dodanu vrijednost

### NN 119/1999 (16.11.1999.), Ispravak Pravilnika o izmjenama i dopunama Pravilnika o porezu na dodanu vrijednost

Nakon izvršenog uspoređivanja s izvornim tekstom utvrđena
je pogreška u Pravilniku o izmjenama i dopunama Pravilnika
o porezu na dodanu vrijednost, objavljenim u »Narodnim novinama«
broj 112 od 29. listopada 1999., te se daje

## ISPRAVAK

### PRAVILNIKA O IZMJENAMA I DOPUNAMA PRAVILNIKA O POREZU NA DODANU VRIJEDNOST

U članku 4. stavku 1. točki b) Pravilnika o izmjenama
i dopunama Pravilnika o porezu na dodanu vrijednost, iza brojke
17. umjesto »Pravilnika o uvjetima konzerviranja namirnica
i predmeta opće uporabe ionizirajućim zračenjem«
treba stajati: »Pravilnika o zdravstvenoj ispravnosti dijetetskih
namirnica.«.

**NAPOMENA:** Izvršena je ispravka u NN broj 112 od 1999. godine.

Ministar financija
**mr. Borislav Škegro,** v. r.

Ostalo, NN 119/1999-1934
## Uredba o dopuni Uredbe o unutarnjem ustrojstvu Ministarstva kulture

### NN 120/1999 (17.11.1999.), Uredba o dopuni Uredbe o unutarnjem ustrojstvu Ministarstva kulture

# VLADA REPUBLIKE HRVATSKE

Na temelju članka 60. stavaka 1. i 2. Zakona o sustavu
državne uprave (»Narodne novine«, br. 75/93, 92/96
i 48/99), Vlada Republike Hrvatske je na sjednici održanoj
11. studenoga 1999. godine donijela

## UREDBU

### O DOPUNI UREDBE O UNUTARNJEM USTROJSTVU MINISTARSTVA KULTURE

Članak 1.

U Uredbi o unutarnjem ustrojstvu Ministarstva kulture (»Narodne
novine«, br. 31/99, 77/99 i 100/99), u članku 8.,
iza stavka 1. dodaje se novi stavak 2. koji glasi:

»U Upravi se ustrojava:

6.1. Odjel za glazbu i amatersku kulturno-umjetničku djelatnost«.

Članak 2.

Ova Uredba stupa na snagu osmog dana od dana objave u »Narodnim
novinama«.

Klasa: 023-03/99-01/01
Urbroj: 5030104-99-7
Zagreb, 11. studenoga 1999.

Predsjednik
**mr. Zlatko Mateša,** v. r.

Uredba, NN 120/1999-1935
## Pravilnik o izmjeni i dopuni Pravilnika o postupku i uvjetima za priznanje prava samostalnih umjetnika za uplatu doprinosa za mirovinsko i invalidsko te zdravstveno osiguranje iz sredstava proračuna Republike Hrvatske

### NN 120/1999 (17.11.1999.), Pravilnik o izmjeni i dopuni Pravilnika o postupku i uvjetima za priznanje prava samostalnih umjetnika za uplatu doprinosa za mirovinsko i invalidsko te zdravstveno osiguranje iz sredstava proračuna Republike Hrvatske

# MINISTARSTVO KULTURE

Na temelju članka 7. Zakona o pravima samostalnih umjetnika
i poticanju kulturnog i umjetničkog stvaralaštva (»Narodne
novine«, br. 43/96 i 44/96) ministar kulture donosi

## PRAVILNIK

### O IZMJENI I DOPUNI PRAVILNIKA O POSTUPKU I UVJETIMA ZA PRIZNANJE PRAVA SAMOSTALNIH UMJETNIKA ZA UPLATU DOPRINOSA ZA MIROVINSKO I INVALIDSKO TE ZDRAVSTVENO OSIGURANJE IZ SREDSTAVA PRORAČUNA REPUBLIKE HRVATSKE

Članak 1.

U članku 11. stavak 2. Pravilnika o postupku i uvjetima
za priznanje prava samostalnih umjetnika za uplatu doprinosa za
mirovinsko i invalidsko te zdravstveno osiguranje iz sredstava
proračuna Republike Hrvatske (»Narodne novine«,
br. 110/96, 21/99 i 39/99 - pročišćeni tekst)
mijenja se i glasi:

»Pravo iz prethodnog stavka samostalnom umjetniku teče
od 1. siječnja naredne godine, odnosno od dana prestanka
radnog odnosa, odnosno od prestanka osiguranja po nekoj drugoj
pravnoj osnovi.«

Članak 2.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 612-01/99-01-30
Urbroj: 532-03-3/4-99-09
Zagreb, 12. studenoga 1999.

Ministar
**mr. Božo Biškupić,** v. r.

Pravilnik, NN 120/1999-1937
## Pravilnik o izmjenama i dopunama Pravilnika o uvjetima za ovlaštene mjeriteljske laboratorije za ovjeravanje uređaja kojima se nadzire rad vozača i kretanje vozila u cestovnom prometu

### NN 120/1999 (17.11.1999.), Pravilnik o izmjenama i dopunama Pravilnika o uvjetima za ovlaštene mjeriteljske laboratorije za ovjeravanje uređaja kojima se nadzire rad vozača i kretanje vozila u cestovnom prometu

# DRŽAVNI ZAVOD ZA NORMIZACIJU I MJERITELJSTVO

Na temelju članka 14. Zakona o mjeriteljskoj djelatnosti
(»Narodne novine« broj 11/94) ravnatelj Državnog
zavoda za normizaciju i mjeriteljstvo donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA ZA OVLAŠTENE MJERITELJSKE LABORATORIJE ZA OVJERAVANJE UREÐAJA KOJIMA SE NADZIRE RAD VOZAČA I KRETANJA VOZILA U CESTOVNOM PROMETU

Članak 1.

U Pravilniku o uvjetima za ovlaštene mjeriteljske laboratorije
za ovjeravanje uređaja kojima se nadzire rad vozača
i kretanja vozila u cestovnom prometu (»Narodne novine«
broj 52/97 i 104/98) mijenja se u svim člancima tekst:
»djelatnik odgovoran za stručno obavljanje poslova«
s novim koji glasi: »voditelj laboratorija« u odgovarajućem
padežu.

Članak 2.

U članku 7. stavak 3. mijenja se i glasi:

»Stručna osposobljenost djelatnika iz stavka 1. ovog
članka dokazuje se ispravom pravne osobe koju je ministarstvo
nadležno za obrazovanje ovlastilo za obavljanje osposobljavanja
djelatnika za ovjeravanje nadzornih uređaja ili ispravom o
osposobljenosti izdanom od strane proizvođača nadzornih
uređaja i položenim ispitom pred povjerenstvom koje odredi
ravnatelj Državnog zavoda za normizaciju i mjeriteljstvo.«.

Članak 3.

U članku 24. stavak 1. točka 8. mijenja se i glasi:

»danom isteka valjanosti rješenja o ovlaštenju
ili primitkom rješenja o oduzimanju ovlaštenja mora
odmah prestati ovjeravati nadzorne uređaje te neupotrebljene
ovjerne naljepnice odmah vratiti Zavodu i prestati se oglašavati
kao ovlašteni laboratorij.«.

Članak 4.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/98-04/5
Urbroj: 558-03/6-99-1
Zagreb, 9. studenoga 1999.

Ravnatelj
Državnog zavoda za normizaciju
i mjeriteljstvo
**dr. sci. Jakša Topić, dipl. ing.,** v. r.

Pravilnik, NN 120/1999-1938
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivani Lipovčić iz Zagreba

### NN 120/1999 (17.11.1999.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivani Lipovčić iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Ivane Lipovčić iz Zagreba,
Rudeška 93, podnesen dana 3. studenoga 1999. godine, za izdavanje
dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 9. studenoga
1999. godine, donijela je sljedeće

## RJEŠENJE

1. Ivani Lipovčić iz Zagreba, Rudeška 93, JMBG:
1204971335082, izdaje se dozvola za obavljanje poslova ovlaštenog
posrednika pri trgovini vrijednosnim papirima.

2. Dozvola vrijedi od dana izdavanja, a izdaje se na rok od 1
(jedne) godine, do zaključno 9. studenoga 2000. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 9. studenoga 1999. godine pod rednim brojem
78 (sedamdeset osam).

4. Ovo rješenje objavljuje se u »Narodnim novinama«.

POUKA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe
Upravnom sudu Republike Hrvatske u roku od 30 dana od dana primitka
ovog rješenja.

Klasa: UP/I-450-08/99-01/105
Urbroj: 567-03/99-02
Zagreb, 9. studenoga 1999.

Predsjednik Komisije
**Ivica Smiljan,** v. r.

Rješenje, NN 120/1999-1940
## Rješenje o odobrenju Odluke o roku namire po transakcijama vrijednosnim papirima obavljenim na Zagrebačkoj burzi d.d. iz Zagreba

### NN 120/1999 (17.11.1999.), Rješenje o odobrenju Odluke o roku namire po transakcijama vrijednosnim papirima obavljenim na Zagrebačkoj burzi d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Temeljem odredbe članka 43. stavka 4., Zakona o izdavanju
i prometu vrijednosnim papirima (»Narodne novine«, broj
107/95 i 142/98, dalje: Zakon), Komisija za vrijednosne papire
Republike Hrvatske (dalje: Komisija), na zahtjev Zagrebačke
burze d.d. Zagreb, Ksaver 200, u predmetu Odluka o roku namire
po transakcijama vrijednosnim papirima obavljenim na Zagrebačkoj
burzi, na sjednici održanoj dana 5. studenoga 1999. godine
donijela je sljedeće

## RJEŠENJE

1. Zagrebačkoj burzi d.d. Zagreb, Ksaver 200, odobrava
se Odluka o roku namire po transakcijama vrijednosnim papirima
obavljenim na Zagrebačkoj burzi.

2. Ovo rješenje objavit će se u »Narodnim novinama«.

POUKA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe
Upravnom sudu Republike Hrvatske u roku od 30 dana od dana primitka
ovog rješenja.

Klasa: UP/I-450-08/99-01/106
Urbroj: 567-03/99-02
Zagreb, 5. studenoga 1999.

Predsjednik Komisije
**Ivica Smiljan,** v. r.

Rješenje, NN 120/1999-1941
## Rješenje o odobrenju izmjena i dopuna statuta otvorenih investicijskih fondova GalileiFond, OrbisFond i VictoriaFond, Društvu za upravljanje investicijskim fondovima FONDINVESTU d.o.o. iz Zagreba

### NN 120/1999 (17.11.1999.), Rješenje o odobrenju izmjena i dopuna statuta otvorenih investicijskih fondova GalileiFond, OrbisFond i VictoriaFond, Društvu za upravljanje investicijskim fondovima FONDINVESTU d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske sukladno odredbama
članka 2., 3., 9., 27. i 29. Zakona o investicijskim fondovima
(»Narodne novine«, br. 107/95) i odredbi članka
12. stavak 1. točka 2. Zakona o izdavanju i prometu vrijednosnim
papirima (»Narodne novine«, br. 107/95.), rješavajući
o zahtjevu FONDINVEST društvo za upravljanje investicijskim
fondovima d.o.o. Zagreb, Miramarska 40/V, za odobrenje izmjene
i dopune statuta otvorenih investicijskih fondova GalileiFond,
OrbisFond i VictoriaFond, donosi

## RJEŠENJE

1. Društvu za upravljanje investicijskim fondovima Fondinvest
d.o.o. odobrava se izmjena i dopuna statuta otvorenih investicijskih
fondova: GalileiFond, OrbisFond i VictoriaFond, Zagreb, Miramarska
40/V, na temelju zaprimljenih izmijenjenih statuta fondova pod
klasom: 450-08/99-01/327 od 18. 10. 1999. godine.

2. FONDINVEST društvo za upravljanje investicijskim fondovima
d.o.o. Zagreb, Miramarska 40/V, obvezno je objaviti izmjenu i
dopunu statuta fondova u roku od sedam dana od dana dostave ovog
rješenja u »Narodnim novinama« i jednim dnevnim
novinama.

3. Ovo rješenje objavljuje se u »Narodnim novinama«.

Klasa: 450-08/99-01/327
Urbroj: 567-02/99-4
Zagreb, 9. studenoga 1999.

Predsjednik Komisije
**Ivica Smiljan,** v. r.

Rješenje, NN 120/1999-1942
## Rješenje o odobrenju izmjene i dopune Statuta privatizacijskog investicijskog fonda Središnji nacionalni fond d.d. Zagreb, Društvu za upravljanje investicijskim fondovima Kaptol investicijsko društvo

### NN 120/1999 (17.11.1999.), Rješenje o odobrenju izmjene i dopune Statuta privatizacijskog investicijskog fonda Središnji nacionalni fond d.d. Zagreb, Društvu za upravljanje investicijskim fondovima Kaptol investicijsko društvo

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske na temelju odredbi
članka 3. stavak 2. Zakona o investicijskim fondovima (»Narodne
novine«, br. 107/95 i 12/96) te odredbi članka 12.
stavak 1. točka 2. Zakona o izdavanju i prometu vrijednosnim
papirima (»Narodne novine« br. 107/95.), rješavajući
o zahtjevu društva za upravljanje investicijskim fondovima
Kaptol investicijsko društvo d.o.o. Zagreb, Savska cesta
66, o odobrenju izmjene i dopune statuta privatizacijskog investicijskog
fonda Središnji nacionalni fond d.d. Zagreb, Savska cesta
66, donosi

## RJEŠENJE

1. Društvu za upravljanje investicijskim fondovima Kaptol
investicijsko društvo d.o.o. Zagreb, Savska cesta 66, odobrava
se izmjena i dopuna statuta privatizacijskog investicijskog fonda
Središnji nacionalni fond d.d. Zagreb, Savska cesta 66, na
temelju zaprimljenog izmijenjenog statuta fonda pod klasom: 450-08/99-01/304.

2. Kaptol investicijsko društvo d.o.o. Zagreb, Savska cesta
66, obvezno je objaviti izmjenu i dopunu statuta u roku od sedam
dana od dana dostave ovog rješenja u »Narodnim novinama«
i jednim dnevnim novinama.

3. Ovo rješenje objavljuje se u »Narodnim novinama«.

Klasa: 450-08/99-01/304
Urbroj: 567-02/99-3
Zagreb, 9. studenoga 1999.

Predsjednik Komisije
**Ivica Smiljan,** v. r.

Rješenje, NN 120/1999-1943
## Odluka o iskazivanju povjerenja članu Vlade Republike Hrvatske

### NN 121/1999 (19.11.1999.), Odluka o iskazivanju povjerenja članu Vlade Republike Hrvatske

# ZASTUPNIČKI DOM HRVATSKOGA DRŽAVNOG SABORA

Na temelju članka 112. Ustava Republike Hrvatske i članka
98. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 12. studenoga 1999., donio je

## ODLUKU

### O ISKAZIVANJU POVJERENJA ČLANU VLADE REPUBLIKE HRVATSKE

Zastupnički dom Hrvatskoga državnog sabora iskazuje
povjerenje članu Vlade Republike Hrvatske NANSI IVANIŠEVIĆ,
ministrici prosvjete i športa.

Klasa: 080-02/99-01/152
Zagreb, 12. studenoga 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 121/1999-1945
## Odluka o imenovanju predsjednika i članova Odbora Državne nagrade športa "Franjo Bučar"

### NN 121/1999 (19.11.1999.), Odluka o imenovanju predsjednika i članova Odbora Državne nagrade športa "Franjo Bučar"

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
59. stavka 2. Zakona o športu (»Narodne novine«,
br. 111/97 i 13/98), Zastupnički dom Hrvatskoga državnog
sabora na sjednici 12. studenoga 1999., donio je

## ODLUKU

### O IMENOVANJU PREDSJEDNIKA I ČLANOVA ODBORA DRŽAVNE NAGRADE ŠPORTA »FRANJO BUČAR«

Za predsjednika Odbora Državne nagrade športa »Franjo
Bučar« imenuje se:

HERMAN VUKUŠIĆ.

Za članove Odbora Državne nagrade športa »Franjo
Bučar« imenuju se:

PERICA BUKIĆ,

ÐURÐA FOČIĆ-ŠOUREK,

prof. dr. sc. HRVOJE KAČIĆ,

NIKOLA KRISTIĆ,

ANTE LEDIĆ,

prof. dr. sc. BOJAN MATKOVIĆ,

prof. dr. sc. DRAGAN MILANOVIĆ,

RATO TVRDIĆ.

Klasa: 119-02/99-01/03
Zagreb, 12. studenoga 1999.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 121/1999-1946
## Odluka o imenovanju člana Odbora za dodjelu Nagrade "Faust Vrančić"

### NN 121/1999 (19.11.1999.), Odluka o imenovanju člana Odbora za dodjelu Nagrade "Faust Vrančić"

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
39. Zakona o tehničkoj kulturi (»Narodne novine«,
br. 76/93 i 11/94), Zastupnički dom Hrvatskoga državnog
sabora na sjednici 12. studenoga 1999., donio je

## ODLUKU

### O IMENOVANJU ČLANA ODBORA ZA DODJELU NAGRADE »FAUST VRANČIĆ«

Za člana Odbora za dodjelu Nagrade »Faust Vrančić«
iz reda članova Odbora za naobrazbu, znanost i kulturu
Zastupničkog doma Hrvatskoga državnog sabora imenuje
se HRVOJE HITREC.

Klasa: 119-02/95-01/12
Zagreb, 12. studenoga 1999.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 121/1999-1947
## Odluka o imenovanju članova Upravnog odbora Agencije za nadzor mirovinskih fondova i osiguranja

### NN 121/1999 (19.11.1999.), Odluka o imenovanju članova Upravnog odbora Agencije za nadzor mirovinskih fondova i osiguranja

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
96. stavka 1. Zakona o obveznim i dobrovoljnim mirovinskim fondovima
(»Narodne novine«, br. 49/99.), Zastupnički dom
Hrvatskoga državnog sabora na sjednici 12. studenoga 1999.,
donio je

## ODLUKU

### O IMENOVANJU ČLANOVA UPRAVNOG ODBORA AGENCIJE ZA NADZOR MIROVINSKIH FONDOVA I OSIGURANJA

I.

Za članove Upravnog odbora Agencije za nadzor mirovinskih
fondova i osiguranja imenuje se:

- IVAN KOLAK, s mandatom od sedam godina,

- mr. ZORAN BARAC, s mandatom od sedam godina,

- mr. SNJEŽANA PLEVKO, s mandatom od pet godina,

- LJILJANA MARUŠIĆ, s mandatom od pet godina,

- RUŽICA TERZE, s mandatom od tri godine,

- NEVENKA BAGARIĆ, s mandatom od tri godine,

- mr. DUBRAVKA JURLINA-ALIBEGOVIĆ, s mandatom od tri godine.

II.

Ova Odluka stupa na snagu danom objave u »Narodnim novinama«.

Klasa: 080-02/99-03/13
Zagreb, 12. studenoga 1999.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 121/1999-1948
## Odluka o imenovanju ravnatelja Agencije za nadzor mirovinskih fondova i osiguranja

### NN 121/1999 (19.11.1999.), Odluka o imenovanju ravnatelja Agencije za nadzor mirovinskih fondova i osiguranja

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
97. stavka 1. Zakona o obveznim i dobrovoljnim mirovinskim fondovima
(»Narodne novine«, br. 49/99.), Zastupnički dom
Hrvatskoga državnog sabora na sjednici 12. studenoga 1999.,
donio je

## ODLUKU

### O IMENOVANJU RAVNATELJA AGENCIJE ZA NADZOR MIROVINSKIH FONDOVA I OSIGURANJA

I.

Imenuje se mr. ZORAN BARAC ravnateljem Agencije za nadzor mirovinskih
fondova i osiguranja. Imenovanjem ravnatelj Agencije imenovan
je i za člana Upravnog odbora Agencije za nadzor mirovinskih
fondova i osiguranja, s mandatom od sedam godina.

II.

Ova Odluka stupa na snagu danom objave u »Narodnim novinama«.

Klasa: 080-02/99-03/14
Zagreb, 12. studenoga 1999.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 121/1999-1949
## Odluka o razrješenju državnog pravobranitelja Bjelovarsko-bilogorske županije

### NN 121/1999 (19.11.1999.), Odluka o razrješenju državnog pravobranitelja Bjelovarsko-bilogorske županije

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
46. stavka 2. Zakona o državnom pravobraniteljstvu (»Narodne
novine«, br. 75/95.), Zastupnički dom Hrvatskoga državnog
sabora na sjednici 12. studenoga 1999. donio je

## ODLUKU

### O RAZRJEŠENJU DRŽAVNOG PRAVOBRANITELJA BJELOVARSKO-BILOGORSKE ŽUPANIJE

Razrješuje se dužnosti državni pravobranitelj Bjelovarsko-bilogorske
županije BRANKO MAJCEN s danom 30. prosinca 1999.

Klasa: 713-02/99-07/01
Zagreb, 12. studenoga 1999.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 121/1999-1950
## Odluka o razrješenju državnog pravobranitelja Ličko-senjske županije

### NN 121/1999 (19.11.1999.), Odluka o razrješenju državnog pravobranitelja Ličko-senjske županije

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
46. stavka 2. Zakona o državnom pravobraniteljstvu (»Narodne
novine«, br. 75/95.), Zastupnički dom Hrvatskoga državnog
sabora na sjednici 12. studenoga 1999., donio je

## ODLUKU

### O RAZRJEŠENJU DRŽAVNOG PRAVOBRANITELJA LIČKO-SENJSKE ŽUPANIJE

Razrješuje se dužnosti državni pravobranitelj Ličko-senjske
županije DAVOR SEKULA, s danom 31. prosinca 1999.

Klasa: 713-02/99-19/01
Zagreb, 12. studenoga 1999.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 121/1999-1951
## Odluka o razrješenju zamjenice državnog pravobranitelja Grada Zagreba

### NN 121/1999 (19.11.1999.), Odluka o razrješenju zamjenice državnog pravobranitelja Grada Zagreba

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
46. stavka 2. Zakona o državnom pravobraniteljstvu (»Narodne
novine«, br. 75/95), Zastupnički dom Hrvatskoga državnog
sabora na sjednici 12. studenoga 1999., donio je

## ODLUKU

### O RAZRJEŠENJU ZAMJENICE DRŽAVNOG PRAVOBRANITELJA GRADA ZAGREBA

Razrješuje se dužnosti zamjenica državnog pravobranitelja
Grada Zagreba MIRJANA CHOUR, s danom 27. rujna 1999.

Klasa: 713-02/99-02/08
Zagreb, 12. studenoga 1999.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 121/1999-1952
## Odluka o razrješenju zamjenice državnog pravobranitelja Grada Zagreba

### NN 121/1999 (19.11.1999.), Odluka o razrješenju zamjenice državnog pravobranitelja Grada Zagreba

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
46. stavka 2. Zakona o državnom pravobraniteljstvu (»Narodne
novine«, br. 75/95), Zastupnički dom Hrvatskoga državnog
sabora na sjednici 12. studenoga 1999., donio je

## ODLUKU

### O RAZRJEŠENJU ZAMJENICE DRŽAVNOG PRAVOBRANITELJA GRADA ZAGREBA

Razrješuje se dužnosti zamjenica državnog pravobranitelja
Grada Zagreba VESNA SREMAC ŠOŠTAR, s danom 27. rujna
1999.

Klasa: 713-02/99-02/09
Zagreb, 12. studenoga 1999.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora **akademik Vlatko Pavletić,** v. r.

Odluka, NN 121/1999-1953